|  |  |
| --- | --- |
| **Cyfadran:** | PRIF WEITHREDWR |
| **Uwchadran:** | GWASANAETHAU CYLLID A DIGIDOL |
| **Adran:** | GWASANAETHAU TGCh a DIGIDOL |
| **Uned:** | SWYDDFA GWELLIANNAU DIGIDOL |
| **Teitl y Swydd:** | SWYDDOG GRADDEDIG – DIGIDOL |
| **Rhif y swydd ar Vision:** | I'w gadarnhau |
| **Graddfa:** | GRADD 8 |
| **Yn atebol i:** | I'w gadarnhau |
| **Swyddi sy'n Atebol i'r Swydd yma:** | Dd/B |
| **Carfan:** | SWYDDFA GWELLIANNAU DIGIDOL |
| **Lefel Gwiriad y Gwasanaeth Datgelu a Gwahardd:** | Dd/B |
| **Canolfan/Swyddfa:** | CANOLFAN CHWARAEON CWM RHONDDA FACH |
| **Dyddiad y Disgrifiad:** | CHWEFROR 2020 |

## Disgrifiad Swydd a MANYLEB Person

**Amcanion Allweddol**

**Cefnogi a chyflawni strategaeth trawsnewid digidol y Cyngor gan ymchwilio i arferion gorau ym maes TGCh. Cefnogi a gweithredu ffyrdd newydd ac arloesol o weithio ar draws y sefydliad, sy'n sicrhau gwelliannau busnes go iawn ar gyfer y sefydliad, lle mai technoleg yw'r ffactor galluogi allweddol.**

**Bydd y rôl yma'n ymgysylltu â'n cymuned i wella sgiliau ac ymwybyddiaeth ddigidol (Cynhwysiant Digidol) a chefnogi sgiliau ein staff er mwyn croesawu ffyrdd digidol o weithio a darparu gwasanaethau.**

# CYFRIFOLDEBAU PENODOL

**1. Cynorthwyo wrth weithredu a rheoli gwelliannau yn y gwasanaethau digidol ar draws y Cyngor, fel y nodir yn strategaeth ddigidol y Cyngor.**

**2. Darparu a chyflwyno ffyrdd arloesol o ddefnyddio technoleg i wella gwasanaethau'r Cyngor, a hynny'n fewnol ac yn uniongyrchol er budd cwsmeriaid, a fydd yn helpu i gyflawni Agenda Digidol y Cyngor.**

**3. Cefnogi ymgysylltiad cymunedol ar ran y Cyngor er mwyn deall sut mae modd gwella darpariaeth gwasanaethau yn ddigidol, gweithio gydag adrannau gwasanaeth allweddol neu gyda phartneriaid sefydliad i helpu i lenwi unrhyw 'fylchau' sgiliau digidol sydd o bosib yn bodoli.**

**4. Cynorthwyo wrth gyflawni Rhaglen Fabwysiadu a Newid y Cyngor i sicrhau bod gan ein gweithlu sgiliau, gwybodaeth ac awydd digonol i groesawu a defnyddio ffyrdd digidol newydd o weithio a darparu gwasanaethau.**

**5. Cynorthwyo wrth ddarparu deunydd e-ddysgu neu gyfryngau dysgu eraill er mwyn cefnogi staff i ddysgu a mabwysiadu technoleg.**

**6. Bod â'r gallu i drawsffurfio heriau busnes yn gyfleoedd gwella digidol i ddarparu ffyrdd o weithio sy'n fwy effeithiol ac effeithlon.**

**7. Cynorthwyo â gwaith rheoli prosiectau TGCh a Gwelliannau Digidol, a darparu achos busnes buddsoddi i arbed er mwyn cefnogi datrysiadau technegol.**

**8. Lle bo'n briodol, arwain, cefnogi a chyflawni prosiectau newid digidol.**

**9. Rhoi technoleg ar waith er mwyn galluogi gwell trefnau cyfathrebu a chydweithio ar gyfer ein gweithwyr, ein partneriaid a'n cwsmeriaid (e.e. fideo gynadledda, cyfryngau cymdeithasol, ac apiau).**

**10. Ymgysylltu â'n gweithlu er mwyn deall prosesau busnes cyfredol a sut mae modd i ni helpu i wella'r rhain trwy ddatrysiadau technoleg arloesol.**

**11. Cefnogi adnoddau cyfathrebu, gwybodaeth ac e-ddysgu y gwasanaeth a fydd yn helpu defnyddwyr i fabwysiadu cyfleoedd digidol.**

**12. Ymchwilio i arferion gorau TGCh a dangos tystiolaeth o ffyrdd newydd ac arloesol o weithio drwy ddefnyddio technoleg i helpu i wella ein gwasanaethau a seilwaith cyfredol.**

**13. Darparu datrysiadau technegol a fydd yn cynorthwyo wrth ddatblygu a gwella gwasanaethau galluogi TGCh.**

**14. Meithrin cysylltiadau effeithiol â rhanddeiliaid ar draws y sefydliad a phartneriaid ym maes technoleg i wella darpariaeth gwasanaethau lle mai TG yw'r galluogydd.**

**15. Sicrhau bod yr holl weithgareddau'n cydymffurfio â'r ddeddfwriaeth berthnasol a pholisi'r Cyngor.**

**16. Unrhyw ddyletswyddau a chyfrifoldebau eraill sy'n briodol i'r swydd.**

**17. Gweithredu cyfrifoldebau iechyd a diogelwch yn unol â dogfen ‘Cyfrifoldebau Iechyd a Diogelwch’ yr Adran.**

Gweithredu cyfrifoldebau iechyd a diogelwch yn unol â dogfen ‘Cyfrifoldebau Iechyd a Diogelwch’ yr Adran.

Ymgymryd ag unrhyw ddyletswyddau a chyfrifoldebau rhesymol eraill sy'n gymesur â gradd y swydd ar gais y Cyfarwyddwr Gwasanaeth neu yng ngoleuni cyfle cytûn i ddatblygu'n broffesiynol.

BYDD CYNNWYS Y DDOGFEN YMA YN CAEL EI ADOLYGU O BRYD I'W GILYDD GAN YMGYNGHORI Â DEILIAD Y SWYDD. MAE'N BOSIBL Y BYDD Y DISGRIFIADAU SWYDDI YN NEWID YN SGIL HYNNY.

*Mae diogelu plant ac oedolion sy'n agored i niwed yn gyfrifoldeb craidd pob un o'n gweithwyr. Dylech chi roi gwybod i Hwb Diogelu Amlasiantaeth Cwm Taf am unrhyw bryderon sydd gyda chi o ran diogelu.*

MANYLEB PERSON

Mae'r Fanyleb Person yma'n nodi gwybodaeth a/neu gymwysterau, profiad yn y gorffennol a chymwyseddau personol, a fyddai'n ddelfrydol ar gyfer y swydd benodol yma.

Mae'r adrannau **Gwybodaeth/Cymwysterau a Phrofiad** yn disgrifio'r gallu technegol sy'n angenrheidiol er mwyn gwneud y swydd yma'n llwyddiannus.

Mae'r adran **Cymwyseddau** yn disgrifio'r mathau o sgiliau (heb fod yn dechnegol), y galluoedd, a'r nodweddion personol, a fyddai gan y person sy'n ddelfrydol ar gyfer y swydd benodol yma. Mae'r cymwyseddau yn disgrifio sut y byddai'r person hwnnw, yn ddelfrydol, yn gweithio gyda phobl eraill a sut y byddai'n ymgymryd â'i gyfrifoldebau.

Mae'r adran **Amodau Arbennig a Gofynion Proffesiynol** yn disgrifio unrhyw briodoleddau eraill sy'n briodol i'r amgylchiadau penodol a fo'n ymwneud â'r swydd yma.

|  |  |  |
| --- | --- | --- |
| **PRIODOLEDD** | HANFODOL | **DYMUNOL** |
| GWYBODAETH/ADDYSG | Sgiliau Cymraeg Lefel 1 – Bydd raid i bob gweithiwr gymryd rhan mewn sesiwn cyflwyniad i'r Gymraeg i gyrraedd y lefel yma. Edrychwch ar y Canllaw Sgiliau Iaith Gymraeg ar-lein:  [www.rctcbc.gov.uk/SgiliauCymraeg](http://www.rctcbc.gov.uk/WelshSkills).  Gradd 2:2 (neu uwch) mewn pwnc yn ymwneud â TG.  Er enghraifft:  • BSc (Anrh) Cyfrifiadureg  • BSc (Anrh) Datblygu Rhaglenni Cyfrifiaduron  • BSc (Anrh) Cyfrifiadura  • BSc (Anrh) Technoleg Gwybodaeth a Chyfathrebu | Sgiliau Cymraeg Lefel 2 – Lefel 5. Am wybodaeth am y lefelau, bwriwch olwg ar ein canllawiau Lefelau Sgiliau Cymraeg, sydd i'w gweld yn adran y Gwasanaethau Cymraeg ar wefan Cyngor RhCT.  Dealltwriaeth o fethodoleg rheoli prosiectau.  Dealltwriaeth o seilwaith TGCh a'r broses o'i weithredu / cefnogi. |
| PROFIAD |  | Profiad o ymchwil yn ymwneud â phrosiectau.  Profiad o weithio yn y sector cyhoeddus.  Yn gallu trosi gwelliannau TG neu ddigidol i welliannau busnes. |
| **CYMWYSEDDAU** | **Fframwaith Cymwyseddau Technegol, Arbenigol a Phroffesiynol** | |
| GWEITHIO MEWN PARTNERIAETHAU A CHARFANAU | Meithrin cysylltiadau parhaol, cadarnhaol ac adeiladol gydag ystod eang o bobl.  Bod yn rhagweithiol a chadarnhaol ynglŷn â rhoi cymorth, cyngor, arweiniad a rhannu arferion gorau gyda chydweithwyr. | |
| **ARBENIGEDD A DATBLYGIAD PROFFESIYNOL** | Dadansoddi a gwerthuso gwybodaeth a data yn gywir.  **Meddu ar ymagwedd gadarnhaol tuag at ddatblygiad proffesiynol parhaus, ac yn chwilio am gyfleoedd i wella’i (g)wybodaeth ei hun.** | |
| **SICRHAU CANLYNIADAU** | **Bod yn falch o gyflwyno gwaith o safon uchel er lles defnyddwyr y gwasanaeth. Bwrw targedau neu ragori arnyn nhw.**  Bod yn rhagweithiol ac yn hyblyg o ran ymateb i ofynion sy'n newid a chyfaddawdu pan fydd angen. | |
| **CREU AC YMATEB I NEWID** | Ymddiddori mewn syniadau newydd ac yn chwilio am ffyrdd o wneud iddyn nhw lwyddo.  **Cyfrannu syniadau fydd yn gwella rheolaeth systemau, prosesau, neu arferion.** | |
|  |  | |
|  |  | |
| **AMODAU ARBENNIG A GOFYNION PROFFESIYNOL** | Y modd i deithio yn annibynnol ar hyd a lled y Fwrdeistref Sirol er mwyn bodloni gofynion y swydd. | |